
РЕШЕНИЕ
№ РС-233-25-112

	Днес, 20.10.2025 г., Комисията за противодействие на корупцията /КПК/, в състав:

За председател: Антон Славчев
Член: Антоанета Цонкова
Член: Пламен Йоцов
	
У С Т А Н О В И:

Производството е по реда на чл. 89, ал. 1, предл. 1 от Закона за противодействие на корупцията (ЗПК) (обн., ДВ бр. 84 от 06.10.2023 г.), образувано въз основа на Решение на Комисията за противодействие на корупцията (КПК) № КИ-145/12.05.2025 г. по сигнал с вх. № С-233/31.03.2025 г. и приобщен към него сигнал с вх. № С-272/17.04.2025 г. на КПК.
Производството е образувано срещу Желязко Гагов – кмет на Община П.
По същество в сигнала се твърди, че П. И. К., като член на Инициативен комитет за издигане кандидатурата на Желязко Иванов за кмет на Община Панагюрище, в изборите за общински съветници и кметове проведени през 2023 г. е дарил 5 000 лв.за предизборната кампания на Гагов. Веднага след като Гагов е спечелил изборите за кмет на Община Панагюрище, П. К. е назначен за заместник-кмет, а по-късно и за временно изпълняващ длъжността кмет на Община П.
От председателя на Постоянната комисия по местно самоуправление и законност към Общински съвет П. са изискани и с писмо с вх.№ КПК-1707-3/17.06.2025 г. на КПК са представени заверени копия от: Удостоверение от Общинска избирателна комисия П. (ОИК П.) за избран кмет на Община П., клетвен лист на Желязко Гагов от 01.07.2024 г., Решение 44-МИ-Н/24.06.2024 г. на ОИК П. и трудов договор № 20/01.07.2024 г. на П. И. К.
От председателя на Сметна палата на Република България са изискани и с писмо с вх.№ КПК-1707-7/07.08.2025 г. на КПК са представени заверени копия от: писмо с вх. № 48-00-590#1/16.02.2024 г. на Сметна палата на Република България от Инициативен комитет за издигането на Желязко Гагов за кмет на Община П. за включване в Единния регистър по Изборния кодеск, Отчет на Инициативен комитет за издигането на Желязко Гагов за кмет на Община П. за приходите, разходите и поетите задължения за плащане във връзка с предизборната кампания за нови избори за кметове на община на 23.06.2024 г. от 09.07.2024 г., Справка за предоставените средства  от членовете на Инициативен комитет за издигането на Желязко Гагов за кмет на Община П. от 09.07.2024 г., Справка за предоставени средства от кандидат, издигнат от Инициативен комитет за издигането на Желязко Гагов за кмет на Община П. от 09.07.2024 г., Справка за получените дарения от физически лица за финансиране на предизборна кампания от Инициативен комитет за издигането на Желязко Гагов за кмет на Община П. от 09.07.2024 г., Информация по чл. 171, ал. 2, т. 5 от Изборния кодекс (ИК) за имената на дарителите, вида на дарението, целта, размера/стойността на напроавени дарения за финансиране на предизборната кампания на Инициативен комитет за издигането на Желязко Гагов за кмет на Община П. от 09.07.2024 г., Информация по чл. 171, ал. 2, т. 6 от ИК за имената на кандидатите и/или членовете на инициативния комитет, предоставените средства за финансиране на предизборната кампания на Инициативен комитет за издигането на Желязко Гагов за кмет на Община П. от 09.07.2024 г., Информация по чл. 171, ал. 2, т. 9 от ИК за наименованията на социологическите и рекламните агенции, както и на агенциите за осъществяване на връзки с обществеността, услугите на които са ползвани от Инициативен комитет за издигането на Желязко Гагов за кмет на Община П. от 09.07.2024 г., Декларация по чл. 169, ал. 2 от ИК от Желязко Гагов  от 09.07.2024 г., Декларация по чл. 169, ал. 2 от ИК от Р. В. К. – Г. от 09.07.2024 г., Справка за движението по сметка BPB19920 BG79BPBI992040313**** за периода от 13.05.2024 г. до 27.06.2024 г., писмо с вх. № 48-00-1782/14.12.2023 г. на Сметна палата на Република България от Инициативен комитет за издигането на Желязко Гагов за кмет на Община П. за включване в Единния регистър по Изборния кодеск, Отчет на Инициативен комитет за издигането на Желязко Гагов за кмет на Община П. за приходите, разходите и поетите задължения за плащане във връзка с предизборната кампания за нови избори за кметове на община на 29.10.2023 г. от 12.12.2023 г., Справка за предоставени средства от кандидат, издигнат от Инициативен комитет за издигането на Желязко Гагов за кмет на Община П. от 12.12.2023 г., Справка за получените дарения от физически лица за финансиране на предизборна кампания от Инициативен комитет за издигането на Желязко Гагов за кмет на Община П. от 12.12.2023 г., Информация по чл. 171, ал. 2, т. 5 от Изборния кодекс (ИК) за имената на дарителите, вида на дарението, целта, размера/стойността на направени дарения за финансиране на предизборната кампания на Инициативен комитет за издигането на Желязко Гагов за кмет на Община П. от 12.12.2023 г., Отчети по сметка № 1, № 2 и № 3 на П. И. К. BG93BPBI7942 40 6528****, Декларация по чл. 169, ал. 2 от ИК от П. И. К. от 04.10.2023 г., Декларация по чл. 169, ал. 2 от ИК от Желязко Гагов от 04.10.2023 г. и Декларация по чл. 169, ал. 2 от ИК от В. Н. Р. от 13.12.2023 г.
От председателя на Постоянната комисия по местно самоуправление и законност към Общински съвет П. са изискани и с писмо с вх.№ КПК-1707-9/20.08.2025 г. на КПК са представени заверени копия от: Заявление за регистрация на инициативен комитет с вх. № 15/12.09.2023 г. на ОИК П., Решение от 01.09.2023 г.за създаване на Инициативен комитет за издигането на Желязко Гагов, като независим кандидат за кмет на Община П. при произвеждането на избора за кмет на Община П. на 29.10.2023 г., 7 броя Декларации по чл. 153, ал.4, т. 3 и 4 във вр. с чл. 396 и чл.3, ал. 3 от ИК ведно с образец от подпис и Служебна бележка на името на П. И. К. за откриване на банкова сметка BG93BPBI7942 40 6528*** от 07.09.2023 г. за обслужване на изборна кампания.
Служебно са приобщени постъпилите с писмо вх. КПК-10312-4/28.08.2023 г. на КПК по сигнал с вх. № С-475/17.07.2025 г. Решение № 33 от Протокол № 7/26.02.2024 г. на Общински съвет П. за избор на временно изпълняващ длъжността кмет на Община П. и Заповед № ТУ-42/23.02.2024 г. на областния управител на Областна администрация П.
От председателя на Постоянната комисия по местно самоуправление и законност към Общински съвет П. са изискани и с писмо с вх.№ КПК-1707-11/09.10.2025 г. на КПК са представени заверени копия от: клетвен лист на Желязко Гагов от 17.11.2023 г., Удостоверение за избран кмет № 1/06.11.2023 г. от ОИК-П., Решение № 138/06.11.2023 г. на ОИК-П., Споразумение по чл. 107 от КТ № 32:17.11.2023 г., Решение № 33 от Протокол № 7/26.02.2024 г. и Трудов договор № 50/28.12.2023 г. на П. И. К.
Служебно е извършена справка в НБД „Население“, в Регистъра на заетостта на Националната агенция за приходите, в сайта на Централната избирателна кимисия и на ОИК Панагюрище.

От събраните в хода на административното производство доказателства Комисията установи следното от фактическа страна:

Сигналът е подаден от лице, с посочени три имена, адрес и е подписан.
С Решение № 2121-МИ от 29.08.2023 г. относно: регистрация на инициативни комитети в ОИК за участие в изборите за общински съветници и за кметове на 29.10.2023 г. Централната избирателна комисия определя условията и изискванията за създаване на инициативни комитети за издигане на независими кандидати за общински съветници, за кметове на общини, за кметове на райони и за кметове на кметства.
На 12.09.2023 г. до Общинска избирателна комисия П. е подадено Заявление № 15/12.09.2023 г. за регистрация на инициативен комитет (чл.151, ал. 1, ал. 2, т. 1, ал. 4 и 5, чл. 152, т. 3 и чл. 153 от ИК) от П. И. К., Я. С. Х., М. Н. М., Д. Н. Т., Б. Б. П., Г. А. В. и Р. В. К. – Г., с което заявяват за регистрация Инициативен комитет за издигане на независим кандидат за кмет на Община П.за изборите за общински съветници и кметове на 29.10.2023 г. на Желязко Гагов.
За лице представляващо инициативния комитет е посочен Петър Каменски.
Към заявлението са представени:
Решение за създаване на инициативен комитет за издигането на Желязко Гагов, като независим кандидат за кмет на Община П. от 01.09.2023 г. от учредителите: П. И. К., Я. С. Х., М. Н. М., Д. Н. Т., Б. Б. П., Г. А. В. и Р. В. К. – Г.
С т. 1 от Решението за представляващ Инициативния комитет е избран П. И. К., който трябва да представи удостоверение за банкова сметка на свое име, която ще обслужва само изборната кампания.
С т. 2 от Решението Д. Н. Т. е определен да отговаря за приходите, разходите и счетоводната отчетност на Инициативния комитет, свързани с предизборната кампания.
Декларации (чл.153, ал.4, т. 3 и 4 във вр.с. чл. 396 и чл. 3, ал. 3 от ИК) от учредителите, образци от подписите им и Служебна бележка  от Пощенска банка АД за открита на името на П. И. К. банкова сметка BG93BPBI7942 40 6528*** на 07.09.2023 г., като изрично е отбелязано, че същата банкова сметка на лицето П. И. К. ще обслужва само предизборната кампания.
С Решение № 15-МИ от 12.09.2023 г. на Общинска избирателна комисия – П., на основание чл. 87, ал. 1, т. 1 от Изборния кодекс е регистриран Инициативен комитет за издигане кандидатурата на Желязко Гагов за независим кандидат за кмет на Община П. в изборите за общински съветници и кметове на 29.10.2023 г.
С Решение № 60-МИ от 25.09.2023 г. ОИК-П. регистрира Желязко Гагов, издигнат от Инициативен комитет за кмет на Община П. за участие в изборите за общински съветници и кметове на 29.10.2023 г.
Желязко Гагов, издигнат от Инициативен комитет е избран за кмет на Община П. с Решение № 138-МИ от 06.11.2023 г. на Общинска избирателна комисия П. и положил клетва на 17.11.2023 г.
П. И. К., в качеството си на представляваш Инициативен комитет за издигане кандидатурата на Желязко Гагов за кмет на Община П., в изпълнение на изискванията на чл. 172, ал. 1, 3 и 4 от ИК изпраща отчет за приходите, разходите и поетите задължения във връзка с изборната кампания за общински съветници и кметове на 29.10.2023 г., с писмо с вх. № 48-00-1782/14.12.2023 г. на Сметна палата на Република България.
Видно от представената информация пред Сметна палата на Република България по чл. 171, ал. 2, т. 5 от ИК за имената на дарителите, вида на дарението, целта, размера на направените дарения за финансиране на предизборната кампания на Инициативния комитет за издигане кандидатурата на Желязко Гагов за изборите за общински съветници и кметове на 20.10.2023 г. от представляващия – П. И. К., дарение са направили лицата:
Желязко Гагов – парично дарение от 5 000 лв., извършено на 04.10.2023 г.,
П. И. К.  – парично дарение от 5 000 лв., извършено на 29.09.2023 г.,
В. Н. Р.– непарично дарение в размер на 5 000 лв., извършено на 21.10.2023 г.
Желязко Гагов, П. И. К.  и В. Н. Р. са подали декларации по чл. 169, ал. 2 от ИК за целта на направените дарения и произхода на средствата на 04.10.2023 г.
Видно от представения отчет за приходите, разходите и поетите задължения пред Сметна палата на Република България на Инициативния комитет за издигане кандидатурата на Желязко Гагов за изборите за общински съветници и кметове на 20.10.2023 г. от представляващия – П. И. К., са извършени следните разходи: 250 лв. за други материали; 4224 лв. за електронни медии; 2424 лв. за плакати, флаери, диплянки, брошури и др.; 660 лв. за наеми на помещения и 91,04 лв. за такси.
Желязко Гагов, издигнат от Инициативен комитет е избран за кмет на Община П. с Решение № 138-МИ от 06.11.2023 г. на Общинска избирателна комисия П. и положил клетва на 17.11.2023 г.
С Решение № 727 от 27.11.2023 г. на Административен съд П. по адм. дело № 1121/2023 г. е обявен за недействителен избора на кмет на Община П. на втори тур, проведен на 05.11.2023 г., обективиран в  Решение № 138-МИ от 06.11.2023 г. на Общинска избирателна комисия П.
На 28.12.2023 г. между Община П., представлявана от Желязко Гагов и П. И. К., на основание чл. 68, ал. 1, т. 5 от КТ е сключен Трудов договор № 50/28.12.2023 г. по силата на който П. И. К. заема длъжността „заместник-кмет“ на Община П., считано от 02.01.2024 г.
С Решение № 2006 от 20.02.2024 г. на Върховен административен съд на Република България по адм.д. № 12366/2023 г. е оставено в сила Решение № 727 от 27.11.2023 г. на Административен съд Па. по адм. дело № 1121/2023 г.
Със Заповед № ТУ-42/23.02.2024 г. на Областния управител на Областна администрация П. временно изпълняващият длъжността кмет на Община П. арх. Н. П. Б. е освободен от длъжност, считано от 23.02.2024 г. и за временно изпълняващ длъжността кмет на Община П. е назначен П. И. К., считано от 23.02.2024 г. и до избиране на временно изпълняващ длъжността кмет на Община П. от Общински съвет П.
С Решение № 33 от Протокол № 7/26.02.2024 г. на Общински съвет П. П. И. К. е избран за временно изпълняващ длъжността кмет на Община П., за срок до полагане на клетва от новоизбрания кмет.
С Решение № 9-МИ-Н от 13.05.2024 г. ОИК-П. регистрира Инициативен комитет за издигане кандидатурата на независим кандидат Желязко Гагов - за участие в нов избор за кмет на Община П., насрочен за 23.06.2024 г.
 С Решение № 44-МИ-Н/24.06.2024 г. на Общинска избирателна комисия П. за избран кмет на Община П. на проведените частични избори за кметове на 23.06.2024 г. е обявен Желязко Гагов, издигнат от Инициативен комитет който е положил клетва на 01.07.2024 г.
С писмо с вх. № 48-00-590#1/16.07.2024 г. на Сметна палата на Република България Р. В. К. – Г., в качеството си на представляващ Инициативен комитет за издигане кандидатурата на Желязко Гагов за кмет на Община П., в изпълнение на изискванията на чл. 172, ал. 1, 3 и 4 от ИК, изпраща отчет за приходите, разходите и поетите задължения във връзка с изборната кампания за общински съветници и кметове на 23.06.2024 г.
Видно от представената информация пред Сметна палата на Република България от представляващия – Р. В. К. – Г. по чл. 171, ал. 2, т. 5 от ИК за имената на дарителите, вида на дарението, целта, размера на направените дарения за финансиране на предизборната кампания на Инициативния комитет за издигане кандидатурата на Желязко Гагов за изборите за общински съветници и кметове на 23.06.2024 г. дарение са направили лицата: 
Желязко Гагов – парично дарение от 3 200 лв., извършено на 27.06.2024 г.,
Р. В. К. – Г. – парично дарение от 4 790 лв., извършено на 22.05.2024 г. и парично дарение от 5 000 лв., извършено на 06.06.2024 г.,
Д. Н. Т. – парично дарение в размер на 500 лв., извършено на 04.06.2024 г.
Желязко Гагов, Р. В. К. – Г. и Д. Н. Т. са подали декларации по чл. 169, ал. 2 от ИК за целта на направените дарения и произхода на средствата на 09.07.2024 г.
Видно от представения отчет за приходите, разходите и поетите задължения пред Сметна палата на Република България на Инициативния комитет за издигане кандидатурата на Желязко Гагов за изборите за общински съветници и кметове на 23.06.2024  г. от представляващия – Р. В. К. – Г. са извършени разходи за печатни медии, плакати, флаери, диплянки, брошури, наем на помещения, транспортни средства и рекламни съоръжения в общ размер на 13 201, 66 лв.
П. И. К. заема длъжността „заместник-кмет“ на Община П. по силата на Трудов договор № 20/01.07.2024 г., сключен с кмета на Община П. Желязко Гагов, считано от 01.07.2024 г.
От извършената справка в Регистър НБД „Население“ не се установява Желязко Гагов да е роднините по права линия, по съребрена линия – до четвърта степен включително, и по сватовство – до втора степен включително с П. И. К.

Въз основа на така изяснената фактическа обстановка Комисията за противодействие на корупцията установи  следното от правна страна:

Сигналът съдържа необходимите реквизити, съгласно чл. 15 от Закона за защита на лицата, подаващи сигнали или публично оповестяващи информация за нарушения във вр. с чл. 63 от ЗПК.
За да е осъществен конфликт на интереси по смисъла на чл. 70 от ЗПК, следва да са кумулативно налични три предпоставки: лице, заемащо публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие, повлияно от този частен интерес.
Легалните дефиниции на понятията „частен интерес“ и „облага“ се съдържат в чл. 71 и 72 от ЗПК. Частен интерес е всеки интерес, който води до облага от материален или нематериален характер за лицето, заемащо публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Съгласно чл. 72 от ЗПК е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Съгласно разпоредбата на чл. 151 от Изборния кодекс (ИК) Инициативен комитет се образува за издигане на независим кандидат, като същият се образува от трима до 7 избиратели с постоянен адрес или адрес на пребиваване  на територията на изборния район - при избори за народни представители, за общински съветници и за кметове, като членовете на инициативния комитет определят с решение лицето, което да го представлява.
Разпоредбата на чл. 153 от ИК Инициативният комитет представя заявление за регистрация, подписано от всички членове на комитета, не по-късно от 40 дни преди изборния ден. Заявлението се подава от лицето, представляващо инициативния комитет.
Съгласно чл. 153, ал. 4 от ИК към заявлението се прилагат: решение за създаване на инициативния комитет и решение за определяне на лицето, което да го представлява; нотариално заверени образци от подписите на лицата, участващи в инициативния комитет; декларация по образец, подписана от всеки член на инициативния комитет, че има право да гласува в съответния вид избор; декларация по образец, подписана от всеки член на инициативния комитет, че няма да обработва и предоставя личните данни на включените в списъка за подкрепа на независимия кандидат лица за други цели, освен предвидените в кодекса; удостоверение за банкова сметка на името на лицето, представляващо инициативния комитет, която ще обслужва само предизборната кампания и имената и длъжностите на лицата, които ще отговарят за приходите, разходите и счетоводната отчетност на инициативния комитет, свързани с предизборната кампания.
Съгласно чл. 162, ал. 3 от ИК Инициативен комитет, регистрирал кандидат, може да финансира предизборната си кампания със средства на членовете на инициативния комитет и средства на кандидатите.
Съгласно чл. 172, ал. 1 от ИК в срок от 30 работни дни след изборния ден лицето, което представлява партията или инициативния комитет, и лицата, които представляват коалицията, представят пред Сметната палата на хартиен и електронен носител отчет за приходите, разходите и поетите задължения за плащане във връзка с предизборната кампания, придружен с извлечение от банковата им сметка.
С оглед на обстоятелството, че Инициативните комитети за издигане кандидатурата на определено лице за участие в избори за общински съветници и кметове, а така също и за народни представители нямат характера на политическа партия по смисъла на Закона за политическите партии обуславя извода за липса на политическа зависимост по смисъла на  § 1, т. 9, б. „б“ от ДР на ЗПК между издигнатия кандидат и представителите на инициативния комитет. Инициативния комитет се образува с конкретна цел за издигане на независим кандидат, като компетентен орган за регистрация при избори за общински съветници и кметове са Общинските избирателни комисии. Съгласно разпоредбата на чл. 155 от Изборния кодекс инициативен комитет може да поиска да бъде заличена регистрацията му за участие в изборите не по-късно от 32 дни преди изборния ден. Заличаването се извършва по писмено заявление на инициативния комитет до съответната избирателна комисия, подписано от лицето, представляващо инициативния комитет.
В качеството си на кмет на Община П. Желязко Гагов, в периода от 06.11.2023 г. - датата на полагане на клетва до 20.02.2024 г. - датата на влизане в сила на Решение № 2006 от 20.02.2024 г. на Върховен административен съд на Република България по адм.д. № 12366/2023 г., е лице, заемало публична длъжност по чл. 6, ал. 1, т. 32 от ЗПК, а от 01.07.2024 г. (датата на полагане на клетва) до настоящия момент Желязко Гагов, в качеството си на кмет на Община П. е лице, заемащо публична длъжност по смисъла на чл. 6, ал. 1, т. 32 от ЗПК и компетентна да се произнесе относно наличието или липсата на конфликт на интереси по отношение на него е Комисията за противодействие на корупцията.
Като орган на изпълнителната власт в общината, съгласно разпоредбата на чл. 44, ал. 1 от Закона за местното самоуправление и местната администрация (ЗМСМА), в правомощията на кмета на общината е да ръководи цялата изпълнителна дейност на общината, да представлява общината пред физически и юридически лица, както и да организира изпълнението на актовете на общинския съвет. В изпълнение на своите правомощия, кметът на общината издава заповеди, сключва договори и други.
Съгласно чл. 46, ал. 1, т. 4 от ЗМСМА, кметът на район или кметство назначава и освобождава служителите от общинската администрация в района или кметството, които подпомагат неговата дейност, в съответствие с утвърдената численост и структура.
При наличието на този първи елемент от състава на конфликта на интереси (субект на нарушението), определящо за съществуването на такъв е проявяването на конкретно поведение от страна на субекта при изпълнение на произтичащите от длъжността му правомощия, както и дали съществува обективна възможност това конкретно поведение да е повлияно от частен интерес – личен или на свързано по смисъла на закона лице.
Съгласно разпоредбата на § 1, т. 9, б. „а“ от ДР на ЗПК „Свързани лица“ са съпрузите или лицата, които се намират във фактическо съжителство, роднините по права линия, по съребрена линия – до четвърта степен включително и по сватовство – до втора степен включително.
От събраните по преписката доказателства не се установи свързаност между Желязко Гагов и П. И. К., по смисъла на § 1, т. 9, б. „а“ от ДР на ЗПК.
Съгласно § 1, т. 9, б. „б“ от ДР на ЗПК „Свързани лица“ са физически и юридически лица, с които лицето, заемащо публична длъжност, се намира в икономически или политически зависимости, които пораждат основателни съмнения в неговата безпристрастност и обективност.
В своята практика Върховният административен съд приема, че икономическата зависимост по смисъла на ЗПКОНПИ (отм.), респективно ЗПК има различни практически хипотези, сред които са: притежаване на дялове или акции или участие в орган на управление на търговско дружество, две физически лица, съдружници в капитала на едно търговско дружество (Решение № 1290 от 28.01.2013 г. на ВАС по адм. д. № 11138/2012 г., Решение № 15558 от 25.11.2013 г. на ВАС по адм. д. № 8592/2013 г., VII отд.); договор за покупко-продажба (Решение №15662 от 22.12.2014 г. по адм. д. № 6531/ 2014 г. по описа на ВАС); наличието на трудов или граждански договор (Решение № 6781 от 20.05.2014 г. по адм. д. № 324/ 2014 г.
В хода на производството е установено, че на 29.09.2023 г. П. И. К., а Желязко Гагов на 04.10.2023 г. са направили парично дарение от 5 000 лв., както и непарично дарение от В. Н. Р. в размер на 5 000 лв. за финансиране на предизборната кампания на Инициативния комитет за издигане кандидатурата на Желязко Гагов за изборите за общински съветници и кметове на 29.10.2023 г.
Видно от представения отчет от представляващия инициативния комитет – П. И. К. за приходите, разходите и поетите задължения пред Сметна палата на Република България на Инициативния комитет за издигане кандидатурата на Желязко Гагов за изборите за общински съветници и кметове на 29.10.2023 г. са извършени разходи, както следва: за други материали - 250 лв.; за електронни медии - 4224 лв.; за плакати, флаери, диплянки, брошури и др. - 2424 лв.; за наеми на помещения - 660 лв. и за такси - 91,04 лв. 
Горните обстоятелства налагат извода, че дадените парични и непарични средства са разходвани за целите на предизборната кампания на Инициативния комитет за издигане кандидатурата на Желязко Гагов за изборите за общински съветници и кметове на 29.10.2023 г., от което може да се неправи извода, че същите не обосновават трайна финансово-стопанско обвързване между лицата, а оттук и липсата на икономическа зависимост между тях. Следователно не е налице свързаност по смисъла на § 1, т. 9, б. „б“ от ДР на ЗПК между Желязко Гагов и П. И. К.
Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на  § 1, т. 9 от ДР на ЗПК, предопределен от възможността за реализиране на материална или нематериална облага, както и възможността този интерес да повлияе върху безпристрастното и обективно изпълнение на правомощията по служба на лицето, заемащо публична длъжност, като тези обстоятелства трябва да бъдат установени по несъмнен начин към момента на извършване на нарушение на разпоредбите на Глава VIII, Раздел II от ЗПК.
В хода на производството е установено, че на  26.12.2023 г.  Желязко Гагов, в качеството си на кмет на Община П. и лице, заемащо публична длъжност по смисъла на чл. 6, ал. 1, т. 32 от ЗПК, в изпълнение на правомощията си произтичащи от разпоредбата чл. 46, ал. 1, т. 4 от ЗМСМА на основание чл. 68, ал. 1, т. 5 от КТ е сключил трудов договор № 50/26.12.2023 г., а на 01.07.2024 г. е сключил нов трудов договор № 20/01.07.2024 г., с които е назначил П. И. К. на длъжност „заместник-кмет“ на Община П. за определен мандат, съответно считано от 02.01.2024 г. и от 01.07.2024 г.
Липсата на свързанаст между Желязко Гагов и П. И. К. налага извода, че при слючването на трудови договори № 50/26.12.2023 г. и № 20/01.07.2024 г. са налице два от елементите на състава на конфликт на интереси по чл. 70 от ЗПК, а именно: лице, заемащо публична длъжност и упражнени от него правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията по служба на лицето, заемащо публична длъжност, в случая Желязко Гагов, в качеството му на кмет на Община П.
Липсата на частен интерес на лицето, заемащо публична длъжност при упражняването на правомощията или задълженията му по служба по конкретен повод, изключва наличието на нарушение на разпоредбите на Глава VIII, Раздел II от ЗПК, тоест на конфликт на интереси.
Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липсата на нарушение на разпоредбите на Глава Осма, Раздел II от ЗПК, съответно до липсата на конфликт на интереси по отношение на Желязко Гагов, в качеството му на кмет на Община П. и лице заемащо публична длъжност по смисъла на  чл. 6, ал. 1, т. 32 от ЗПК.
Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК във вр. с § 7, ал. 2 от ПЗР на ЗПК,

РЕШИ:
[bookmark: _nd2i4b9gmzf1]
НЕ УСТАНОВЯВА конфликт на интереси по отношение на Желязко Гагов с ЕГН: **********, кмет на Община П. и лице, заемало публична длъжност по смисъла на чл. 6, ал. 1, т. 32 от ЗПК, в периода от 06.11.2023 г. до 20.02.2024 г., съответно и лице, заемащо публична длъжност от 01.07.2024 г. във връзка със сключването на трудови договори  № 50/26.12.2023 г. и № 20/01.07.2024 г., поради липса на частен интерес - негов или на свързано с него лице по смисъла на § 1, т. 9 от ДР на ЗПК.

Препис от Решението да се изпрати на Окръжна прокуратура – П., с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове

